CELEX: 32014R0853
Language: ro
Date: 2014-08-05 00:00:00
Title: Regulamentul de punere în aplicare (UE) nr. 853/2014 al Comisiei din 5 august 2014 de abrogare a Regulamentului (CE) nr. 1151/2009 de impunere a unor condiții speciale de reglementare a importurilor de ulei de floarea-soarelui originar sau expediat din Ucraina  Text cu relevanță pentru SEE

6.8.2014   
            
            
               RO
            
            
               Jurnalul Oficial al Uniunii Europene
            
            
               L 233/25
            
         REGULAMENTUL DE PUNERE ÎN APLICARE (UE) NR. 853/2014 AL COMISIEI
   din 5 august 2014
   de abrogare a Regulamentului (CE) nr. 1151/2009 de impunere a unor condiții speciale de reglementare a importurilor de ulei de floarea-soarelui originar sau expediat din Ucraina
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
   întrucât:
   
               (1)
            
            
               Ca urmare a detectării unor niveluri înalte de parafină minerală în uleiul de floarea-soarelui din Ucraina, Regulamentul (CE) nr. 1151/2009 al Comisiei (2) impune, de la 1 ianuarie 2010, condiții speciale de reglementare a importurilor de ulei de floarea-soarelui originar sau expediat din Ucraina. Pe baza regulamentului menționat, un reprezentant autorizat al Ministerului Sănătății din Ucraina trebuie să elibereze sistematic o certificare care să confirme că transporturile de ulei de floarea-soarelui exportat către Uniunea Europeană au fost eșantionate și analizate și nu conțin mai mult de 50 mg/kg de parafină minerală. Autoritățile competente ale statelor membre prelevează aleatoriu eșantioane suplimentare la importul în Uniune pentru a garanta faptul că lotul nu conține mai mult de 50 mg/kg de parafină minerală.
            
         
               (2)
            
            
               Deoarece autoritățile competente ale statelor membre nu au raportat eșantioane neconforme de la intrarea în vigoare a regulamentului menționat, este necesar să se abroge condițiile speciale impuse.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1151/2009 se abrogă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 31, 1.2.2002, p. 1.
   
      (2)  Regulamentul (CE) nr. 1151/2009 al Comisiei din 27 noiembrie 2009 de impunere a unor condiții speciale de reglementare a importurilor de ulei de floarea-soarelui originar sau expediat din Ucraina, ca urmare a riscului de contaminare cu ulei mineral, și de abrogare a Deciziei 2008/433/CE (JO L 313, 28.11.2009, p. 36).